Ħamest irġiel inbagħtu 84 xahar priġunerija bejniethom wara li nstabu ħajta mill-Qorti li pparteċipaw f'rewwixta fil-barracks ta' Ħal Safi fl-2020. Żewġ żgħażagħ mill-Kamerun u l-Eritrea, li għandhom 17-il sena u 15-il sena rispettivament , ma nstabux ħatja mill-akkużi miġjuba kontrihom. L-irġiel kollha huma mill-Eritrea jew mis-Sudan filwaqt li l-ħames raġel huwa mis-Somalja. Huma kienu akkużati li pparteċipaw f'rewwixta u kkaġunaw ġrieħi gravi fuq surġent u kuntistabbli tal-Pulizija. Żewġ kuntistabbli oħra sofrew minn ġrieħi ħfief waqt ir-rewwixta. Aqra aktar fuq il-każ: 27 immigrant arrestati għax qajmu rvell fiċ-Ċentru ta' Ħal Safi Il-Maġistrat Marseanne Farrugia qalet li l-akkużati ħaffru ħofra fil-ħajt tad-dormitorju tal-barracks biex jużawha biex jaħarbu minnha. Hi żiedet li l-Qorti kienet taf li l-kundizzjonijiet taċ-ċentri tal-immigranti ma kinux mill-aħjar, tant li kienu kkritikati mill-midja lokali u internazzjonali. F'Ottubru, il-Kummissarju tal-Kunsill tal-Ewropa tad-Drittijiet tal-Bniedem Dunja Mijatović qalet li l-kundizzjonijiet ta' Blokk A fiċ-Ċentru ta' Detenzjoni tal-Immigranti f' Ħal-Safi kienu terribbli. Minħabba dan, hi qalet li hemm bżonn li jsir xogħol urġenti fuq dan il-bini. Aqra aktar: Ipproteġu aktar id-drittijiet tal-immigrant – Kummissarju Ewropew Wieħed mill-irġiel ngħata sentenza ta' 30 xahar priġunerija, ieħor sentenza ta' 18-il xahar u t-tliet irġiel oħrajn ngħataw sentenza ta' sena. Ir-raġel li ngħata sentenza ta' 18-il xahar kien immultat €4,000 ukoll. Il-Maġistrat Marseanne Farrugia ppresediet fuq dan il-każ. L-Ispettur Janetta Grixti mexxiet il-Prosekuzzjoni. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61c17033d9268_rand.td-a-rec-img{text-align:left}.td_uid_3_61c17033d9268_rand.td-a-rec-img img{margin:0 auto 0 0}